ওয়েব ডেস্ক: দৌড়ঝাঁপের জীবনে সব থেকে বড় ভয় রোগ-বালাই। একবার বিছানায় পড়লে খরচের আর কোনও কূল-কিনারা থাকে না। আর দিন আনা দিন খাওয়া মানুষের তো ভোগান্তির শেষ নেই। কলকাতাবাসীকে সহজে নিখরচায় নামি চিকিৎসকদের পরামর্শ করার ব্যস্থা করে দিল রাসবিহারী রেসিডেন্টস ফোরাম। শনিবার এই শিবিরে হাজির থাকবেন বিশেষজ্ঞ নামজাদা সব চিকিৎসকরা। চিকিৎসকের পরামর্শের সঙ্গে বিনামূল্যে করানো ‌যাবে নানা পরীক্ষা-নীরিক্ষা। শনিবার লেক মলের পাশে শুভায়ন অনুষ্ঠানগৃহে আয়োজন করা হয়েছে এক স্বাস্থ্য শিবিরের। সেখানে থাকবেন, হৃদরোগ, বক্ষ থেকে মনরোগ, সমস্ত বিষয়ে খ্যাতনামা বিশেষজ্ঞ চিকিৎসকরা। হাজির হলেই বিনামূল্যে নেওয়া ‌যাবে চিকিৎসকদের পরামর্শ। শুধু চিকিৎসকের পরামর্শ করাই নয়, জনক রোড ও সর্দার শঙ্কর রোডের সং‌যোগে এই শিবিরে থাকছে বিনামূল্যে স্বাস্থ্য পরীক্ষার সু‌যোগ। জানিয়েছেন ফোরামের ‌সাধারণ সম্পাদক সুদীপ মজুমদার।  অনুষ্ঠানে হাজির থাকবেন রাজ্যের একাধিক নেতা মন্ত্রীও। থাকবেন, মন্ত্রী সুব্রত মুখোপাধ্যায়, শোভনদেব চট্টোপাধ্যায়, কলকাতার মেয়র শোভন চট্টোপাধ্যায়, মন্ত্রী ফিরহাদ হাকিম প্রমুখ। প্রধান অতিথি সাংসদ সুব্রত বক্সি।